
PATVIRTINTA

Šakių rajono savivaldybės administracijos 

direktoriaus 2013 m. balandžio  15   d.
įsakymu Nr. AT - 421
ŠAKIŲ RAJONO SAVIVALDYBĖS ADMINISTRACIJOS VYRIAUSIOJO SPECIALISTO PAREIGYBĖS APRAŠYMAS
                      
I. PAREIGYBĖS CHARAKTERISTIKA


1. Vyriausiasis specialistas yra karjeros valstybės tarnautojas.

2. Pareigybės lygis –   A. 


3. Pareigybės kategorija –  8.
II. PASKIRTIS

4. Vyriausiojo specialisto pareigybė reikalinga Lietuvos Respublikos darbuotojų saugos ir sveikatos įstatymo, korupcijos prevencijos įstatymo įgyvendinimui savivaldybės teritorijoje.
III. VEIKLOS SRITIS


5. Šias pareigas einantis valstybės tarnautojas vykdo funkcijas bendrojoje veiklos srityje − valstybės tarnyboje ir specialiojoje veiklos srityje − darbuotojų saugos ir sveikatos organizacinių, teisinių, techninių, medicinos prevencinių priemonių organizavimas, koordinavimas ir kontrolė, korupcijos prevencija.
IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI


6. Valstybės tarnautojas, einantis šias pareigas, turi atitikti šiuos specialius reikalavimus:
  
6.1. turėti aukštąjį universitetinį technologijos mokslų studijų srities arba jam prilygintą išsilavinimą;

6.2. turi žinoti:


6.2.1. teisės aktus, reglamentuojančius darbuotojų saugą ir sveikatą ir jų praktinį taikymą;

6.2.2. bendruosius rizikos vertinimo ir darbuotojų saugos ir sveikatos užtikrinimo principus, kuriais privalo vadovautis darbdavys, siekdamas apsaugoti darbuotojus nuo esamų ar galimų rizikos veiksnių veikimo;


6.2.3. darbdavio pareigas ir teises užtikrinant darbuotojų saugos ir sveikatos teisės aktų reikalavimų įgyvendinimą, darbuotojų pareigas ir teises, siekiant apsisaugoti nuo traumų ir profesinių ligų, darbuotojų, nukentėjusių nuo nelaimingų atsitikimų darbe ir profesinių ligų, socialines garantijas;


6.2.4. profesinės rizikos veiksnius ir darbdaviui privalomas įgyvendinti prevencines priemones, nustatytas darbuotojų saugos ir sveikatos teisės aktais, siekiant darbuotojus apsaugoti nuo rizikos veiksnių veikimo;


6.2.5. pagrindines nelaimingų atsitikimų darbe, profesinių ligų priežastis bei prevencines priemones atitinkamos ekonominės veiklos rūšies įmonėse;


6.2.6. profesinės rizikos vertinimo įmonėje etapus ir rizikos tyrimo metodus, rizikos įvertinimo rezultatų įforminimo reikalavimus;


6.2.7. darbuotojų sveikatos priežiūros organizavimo principus;


6.2.8. kolektyvinių ir asmeninių apsaugos priemonių parinkimo, jų naudojimo reikalavimus.

6.3. būti susipažinęs su dokumentų rengimo, tvarkymo ir apskaitos taisyklėmis,                dokumentų  saugojimo tvarka;

6.4. mokėti dirbti MS Word ir MS Excel. 
V. ŠIAS PAREIGAS EINANČIO VALSTYBĖS TARNAUTOJO FUNKCIJOS


7. Konsultuoja darbdavius ir darbuotojus nelaimingų atsitikimų darbe ir profesinių ligų prevencijos, darbo sąlygų ir darbo aplinkos gerinimo klausimais.

8. Instruktuoja darbuotojus apie darbuotojų saugos ir sveikatos reikalavimų įgyvendinimą įmonėje bei kaip išvengti traumų ar kitų sveikatos pakenkimų darbo vietose, atsižvelgiant į darbo pobūdį, naudojamas medžiagas ir darbo priemones, prieš pradedant dirbti ir periodiškai, konsultuoja ir moko darbuotojus, kaip laikytis įmonės vietinių (lokalinių) norminių teisės aktų reikalavimų, kontroliuoja kaip laikomąsi nustatytų reikalavimų.


9. Organizuoja profesinės rizikos vertinimą įmonėje, pagal profesinės rizikos vertinimo rezultatus įmonės vadovo pavedimu rengia nelaimingų atsitikimų darbe ir profesinių ligų prevencijos priemones ar koordinuoja jų rengimą ir kontroliuoja įgyvendinimą.

10. Suteikia pirmąją pagalbą nukentėjusiems nuo traumų darbuotojams ir organizuoja darbuotojų privalomus pirmosios pagalbos mokymus.


11. Analizuoja nelaimingų atsitikimų darbe ir profesinių ligų aplinkybes bei priežastis ir rengia prevencines priemones, kad jų būtų išvengta.


12. Organizuoja darbuotojų sveikatos privalomus tikrinimus, analizuoja ir vertina darbuotojų sveikatos privalomų patikrinimų rezultatus ir organizuoja nurodytų rekomendacijų įgyvendinimą.


13. Organizuoja įmonės darbuotojų saugos ir sveikatos vietinių (lokalinių) norminių teisės aktų rengimą bei konsultuoja jų rengėjus, pildo dokumentus, susijusius su įmonės darbuotojų sauga ir sveikata, registruoja įmonėje nelaimingus atsitikimus darbe, profesines ligas.


14. Planuoja savo veiklą, tvarko veiklos dokumentus, rengia ataskaitas bei pasiūlymus dėl nelaimingų atsitikimų darbe ir profesinių ligų prevencijos padalinių bei įmonės vadovams.


15. vykdo kitas įmonės darbuotojų saugos ir sveikatos funkcijas, nurodo Įmonių darbuotojų saugos ir sveikatos tarnybų pavyzdiniuose nuostatuose, patvirtintuose Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 2011 m. birželio 2 d. įsakymu Nr. A1-266/V-575.


16. Įgyvendina korupcijos prevenciją rajono savivaldybėje:


16.1. nustato savivaldybės veiklos sritis, kuriose egzistuoja didelė korupcijos pasireiškimo tikimybė;


16.2. teikia motyvuotas išvadas dėl korupcijos tikimybės pasireiškimo savivaldybės veikloje bei kitą informaciją;


16.3. rengia ir teikia tvirtinti korupcijos prevencijos programą ir jos įgyvendinimo priemonių planą;


16.4. teikia administracijos direktoriui pasiūlymus dėl korupcijos prevencijos ir kontrolės savivaldybės veiklos srityje.

17. Vykdo kitas nenuolatinio pobūdžio funkcijas tam, kad būtų įgyvendinti savivaldybės administracijos strateginiai tikslai.
VI. ŠIAS PAREIGAS EINANČIO VALSTYBĖS TARNAUTOJO PAVALDUMAS


18. Šias pareigas einantis valstybės tarnautojas tiesiogiai pavaldus rajono savivaldybės  administracijos  direktoriui.
_______________________________________

